สำเนา

รายงานการประชุมสภาองค์การบริหารส่วนตำบลทรายขาว

สมัยสามัญ สมัยที่ 2 ครั้งที่ 1

ประจำปี 2562

วันที่ 14 พฤษภาคม 2562

 ณ ห้องประชุมสภาองค์การบริหารส่วนตำบลทรายขาว

...................................

สมาชิกผู้มาประชุม

|  |  |  |  |
| --- | --- | --- | --- |
| ลำดับที่ | ชื่อ-สกุล | ตำแหน่ง | ลายมือชื่อ |
| 1 | นายปรีชา สงเสน | ส.อบต.หมู่ที่ 1 | ปรีชา สงเสน |
| 2 | นายธนวัฒน์ สุดการงาน | ส.อบต.หมู่ที่ 4 | ธนวัฒน์ สุดการงาน |
| 3 | นายจิตร จันทร์เรือง | ส.อบต.หมู่ที่ 8 | จิตร จันทร์เรือง |
| 4 | นายสายชล เอียดดำ | ส.อบต.หมู่ที่ 12 | สายชล เอียดดำ |
| 5 | นายพีระยศ แก้วฉิม | ส.อบต.หมู่ที่ 5 | พีระยศ แก้วฉิม |
| 6 | นายสมพร เจิมพงค์ | ส.อบต.หมู่ที่ 8 | สมพร เจิมพงค์ |
| 7 | นายมนูญ สังด้วง | ส.อบต.หมู่ที่ 6 | มนูญ สังด้วง |
| 8 | นายธีระพันธ์ รอดนวล | ส.อบต.หมู่ที่ 4 | ธีระพันธ์ รอดนวล |
| 9 | นายสุนทร รักษ์เมือง | ส.อบต.หมู่ที่ 3 | สุนทร รักษ์เมือง |
| 10 | นายสวย นุ่นนุ่ม | ส.อบต.หมู่ที่ 3 | สวย นุ่นนุ่ม |
| 11 | นายปรีดา สังสง | ส.อบต.หมู่ที่ 10 | ปรีดา สังสง |
| 12 | นายชะรวย รักจุฬ | ส.อบต.หมู่ที่ 12 | ชะรวย รักจุฬ |
| 13 | นายอรุณ มีลาย | ส.อบต.หมู่ที่ 1 | อรุณ มีลาย |
| 14 | นายเจริญ ไกรคุ้ม | ส.อบต.หมู่ที่ 9 | เจริญ ไกรคุ้ม |
| 15 | นายสาธิต เพชรรัตน์ | ส.อบต.หมู่ที่ 7 | สาธิต เพชรรัตน์ |
| 16 | นายสันติ สุวรรณบุรี | ส.อบต.หมู่ที่ 6 | สันติ สุวรรณบุรี |

ผู้เข้าร่วมประชุม

|  |  |  |  |
| --- | --- | --- | --- |
| ลำดับที่ | ชื่อ-สกุล | ตำแหน่ง | ลายมือชื่อ |
| 1 | นายสมโชค ย้อยยางทอง | เลขานุการนายกฯ | สมโชค ย้องยางทอง |
| 2 | นายวิลาศ มีฮิ่น | รองนายกอบต. | วิลาศ มีฮิ่น |
| 3 | นายสุรินทร์ สงหนู | นายก อบต. | สุรินทร์ สงหนู |
| 4 | นางจันทนา คงเกตุ | ปลัดอบต.ทรายขาว | จันทนา คงเกตุ |
|  |  |  |   |

**สมาชิกผู้ลาประชุม**

 1. นายประนอม เพ็ชรทอง ส.อบต. หมู่ที่ 2

 2. นายธีระพงค์ ลิ่มสกุล ส.อบต. หมู่ที่ 5

 3. นายศุภกฤต จันทร์ทองอ่อน ส.อบต. หมู่ที่ 7

 4. นายเสนอ หนูยิ้มซ้าย ส.อบต. หมู่ที่ 9

 5. นายสัมพันธ์ เรืองสังข์ ส.อบต. หมู่ที่ 10

เริ่มประชุม เวลา 09.00 น.

เมื่อถึงกำหนดเวลานัดประชุม นางจันทนา คงเกตุ เลขานุการสภาองค์การบริหารส่วนตำบลทรายขาวตรวจสอบรายชื่อสมาชิกสภาองค์การบริหารส่วนตำบลทรายขาว ปรากฏว่ามีผู้มาประชุม 16 คน ครบองค์ประชุม จึงให้สัญญาณเรียกสมาชิกสภาองค์การบริหารส่วนตำบลเข้าห้องประชุม ประธานสภาองค์การบริหารส่วนตำบลทรายขาว เปิดประชุมสภา สมัยสามัญสมัยที่ 2 ประจำปี 2562 และดำเนินการประชุมตามระเบียบวาระดังนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

ประธานสภาฯ แจ้งให้ที่ประชุมทราบ ดังนี้

 1.1 แจ้งประกาศเรียกประชุมสภาองค์การบริหารส่วนตำบลทรายขาว

 สมัยสามัญ สมัยที่ 2 ประจำปี 2562 เริ่มตั้งแต่วันที่ 1 พฤษภาคม 2562

 มีกำหนด 15 วัน ตามประกาศสภาองค์การบริหารส่วนตำบลทรายขาว

 ลงวันที่ 25 เมษายน 2562

ที่ประชุม รับทราบ

ระเบียบวาระที่ 2 เรื่องรับรองรายงานการประชุมสภาฯ สมัยสามัญ สมัยแรก ครั้งที่ 1

 ประจำปี 2562 เมื่อวันที่ 15 กุมภาพันธ์ 2562

ประธานสภาฯ ลำดับต่อไปเป็นการประชุมในระเบียบวาระที่ 2 เรื่องรับรองรายงานการ

ประชุมสภาสมัยสามัญ สมัยแรก ครั้งที่ 1 ประจำปี 2562 เมื่อวันที่

15 กุมภาพันธ์ 2562 ขอเชิญประธานคณะกรรมการตรวจสอบรายงาน

การประชุมได้รายงานต่อที่ประชุม

นายสมพร เจิมพงค์ ได้กล่าวว่า คณะกรรมการตรวจสอบรายงานการประชุมได้ตรวจสอบแล้ว

ปรากฏว่ารายงานการประชุมได้จัดทำขึ้น ครบถ้วนถูกต้อง จึงรับรองรายงานการประชุม ซึ่งหากที่ประชุมเห็นว่าส่วนใดมีการบันทึกไว้ไม่ตรงตามที่ได้พูดคุยไว้ก็ให้แก้ไขต่อที่ประชุมได้

ประธานสภาฯ ขอเชิญสมาชิกสภาที่มีความประสงค์จะแก้ไขถ้อยคำในรายงานการประชุม

 ปรากฏว่าไม่มีสมาชิกท่านใดขอแก้ไขรายงานประชุม จึงถือว่าสภาให้การ

รับรองรายงานการประชุมสภาฯ สมัยสามัญ สมัยแรก ครั้งที่ 1 ประจำปี

2562 เมื่อวันที่ 15 กุมภาพันธ์ 2562

ระเบียบวาระที่ 3 เรื่องอื่น ๆ

ประธานสภาฯ ลำดับต่อไป เป็นการประชุมในระเบียบวาระที่ 3 เรื่องอื่น ๆ ในวันนี้จะขอ

หารือเรื่องการทบทวนแผนพัฒนาตำบล 4 ปี โดยขณะนี้องค์กรปกครอง

ส่วนท้องถิ่นทุก ๆ แห่งจะมีการทบทวนแผนพัฒนาท้องถิ่น 4 ปี เนื่องจาก

แผนพัฒนา 4 ปี ที่มีอยู่ไม่คลอบคลุมปัญหาความต้องการของคนในตำบล

ทรายขาว ซึ่งในเรื่องของการปรับปรุงแก้ไขเพิ่มเติมแผนพัฒนาตำบล 4 ปี

จะต้องทำอย่างไรบ้างนั้น จะต้องประชุมประชาคมหรือไม่ ขอเชิญ

เจ้าหน้าที่วิเคราะห์นโยบายและแผนได้ชี้แจงต่อที่ประชุม

นายสุรินทร์ ชูสิงห์แค ได้ชี้แจงต่อที่ประชุมว่า จากการตรวจสอบแผนพัฒนาท้องถิ่น 4 ปี

เจ้าหน้าที่วิเคราะห์ฯ (พ.ศ. 2561-2564) ขององค์การบริหารส่วนตำบลทรายขาว ปรากฏว่า

ไม่มีโครงการในแผนที่จะนำเข้าสู่ข้อบัญญัติ ดังนั้น จึงขอให้ที่ประชุมได้

ตรวจสอบและรวบรวมปัญหาความต้องการในระดับหมู่บ้าน โดยการจัดประชุมหมู่บ้านและเขียนโครงการเสนอมาตามรูปแบบเพื่อจะได้รวบรวมนำเข้าสู่การประชุมประชาคมระดับตำบลต่อไป

ประธานสภาฯ ขอเชิญนายกอบต.ได้ชี้แจงรายละเอียดเรื่องการทบทวนปรับปรุงแก้ไข

แผนพัฒนาท้องถิ่นสี่ปี (2561-2564) ให้ที่ประชุมทราบในส่วนของ

โครงการที่จะดำเนินการในปี 2563

นายกอบต. ได้ชี้แจงให้ที่ประชุมทราบว่า ได้ตรวจสอบแผนพัฒนาท้องถิ่น 4 ปี ของ

อบต.ทรายขาวแล้วปรากฏว่า โครงการที่จะนำไปสู่การปฏิบัติในการจัดทำ

ข้อบัญญัติงบประมาณรายจ่ายประจำปี 2563 นั้น ไม่มีโครงการที่จะ

ดำเนินการ จึงมีความจำเป็นต้องทบทวน ใหม่ทั้งฉบับเพื่อให้สอดคล้องกับ

แผนพัฒนาจังหวัดและสอดคล้องกับปัญหาความต้องการสำหรับโครงการที่

เราจะทำเพิ่มเติมระหว่างปีนี้จะต้องจัดให้มีการประชุมระดับหมู่บ้าน

จากนั้นนำเข้าสู่การประชุมประชาคมระดับตำบล มีการประชุม

คณะกรรมการพัฒนาท้องถิ่นต่อไป

จากนั้นก็ได้นำปรึกษาโครงการต่าง ๆ ที่มีปรากฏอยู่ในแผนซึ่งโดยภาพรวม

แล้ว ไม่เป็นปัจจุบันและไม่สามารถดำเนินการได้ จึงขอให้สมาชิกสภาได้

ประสานผู้นำหมู่บ้านจัดประชุมทบทวนปัญหาความต้องการและเสนอ

โครงการตามรูปแบบการเขียนโครงการมาให้ถูกต้องชัดเจน

ประธานสภาฯ - ขอให้สมาชิกสภาฯ ได้ ปรึกษาผู้ใหญ่บ้านและผู้นำในการจัดประชุม

ประชาคมระดับหมู่บ้านเพื่อสรุปปัญหาความต้องการของแต่ละหมู่บ้านและ

เสนอมายังอบต.ภายในกลางเดือนมิถุนายนเพื่อนำเข้าสู่การประชุม

ประชาคมในระดับตำบลต่อไป

นายกอบต. เพิ่มเติมว่า ปัญหาสำคัญของตำบลทรายขาวได้แก่ปัญหาเรื่องน้ำเพื่อ

การเกษตร และน้ำสำหรับการอุปโภคบริโภคหรือประปา แต่คาดว่าสำหรับ

น้ำเพื่อการเกษตรน่าจะหมดปัญหาในอนาคตเมื่อโครงการชลประทาน

ดำเนินการแล้วเสร็จ

- สำหรับปัญหาเรื่องประปาขณะนี้มีปัญหาเกือบทุกแห่งเมื่อถึงฤดูแล้ง ฝน

ทิ้งช่วงเป็นเวลานาน ชาวบ้านจะได้รับผลกระทบขาดแคลนน้ำ เนื่องจาก

ระบบประปาแบบบ่อบาดาล น้ำแห้ง ในการแก้ปัญหาคิดว่าถ้าเรามีรถน้ำ

เราสามารถซื้อน้ำไปแจกจ่ายให้กับราษฎรที่ขาดแคลนได้ในช่วงที่แล้งจัด

คิดว่าจะสามารถแก้ไขปัญหาไปได้มาก จึงอยากนำปรึกษาต่อสภาแห่งนี้ว่า

หากเราจัดซื้อรถบรรทุกน้ำหรือรถอเนกประสงค์ ก็สามารถใช้ประโยชน์ได้มาก ซึ่งถ้าหากสภาเห็นด้วยก็จะได้เขียนโครงการบรรจุไว้ในแผนพัฒนาท้องถิ่น และดำเนินการตามขั้นตอนต่อไป จึงขอหารือต่อสภาแห่งนี้ได้พิจารณาแสดงความคิดเห็นกันว่าจะเอาอย่างไร

ประธานสภาฯ กล่าวว่าตามที่ท่านนายกได้หารือไว้เรื่องการจัดซื้อรถน้ำหรือรถ

อเนกประสงค์สืบเนื่องจากได้เกิดเหตุการณ์ไฟป่าขึ้นในตำบลทรายขาว ซึ่ง

จากกรณีที่ปีนี้แล้งจัดจึงขอหารือท่านสมาชิกว่าถ้าเห็นความจำเป็นไม่ว่าจะ

เป็นเรื่องของน้ำเพื่อการอุปโภค บริโภค หรือน้ำสำหรับการดับไฟป่าก็จะต้องร่วมกันเขียนโครงการให้ชัดเจนซึ่งสำหรับรถที่ท่านนายกหารือต่อที่ประชุมเป็นรถที่ใช้ประโยชน์ได้หลายอย่าง สำหรับในกรณีที่ได้เกิดปัญหาไฟป่า เราเองได้รับความช่วยเหลือจากเทศบาลตำบลเกาะเพชร อบต.สวนหลวง หน่วยไฟป่า เทศบาลตำบลหน้าสตน เทศบาลตำบลการะเกด ฯลฯ นำรถมาช่วยดับเพลิง

- สำหรับในส่วนของโครงการโครงสร้างพื้นฐาน ในปัจจุบันค่อนข้างสะดวกขึ้นสำนักงานชลประทานก็มาช่วยเยอะและในช่วงที่ผ่านมาก็ได้มีการจ่ายขาดเงินสะสมแล้วด้วย

 จึงฃอหารือสมาชิกในการจัดหารถเพื่อนำมาใช้ประโยชน์ในการให้บริการสาธารณะแก่ประชาชน จึงขอให้ทุกท่านได้พิจารณาและหากเห็นด้วยก็จะได้นำเข้าที่ประชุมระดับหมู่บ้าน และเสนอโครงการมายังอบต.เพื่อนำเข้าสู่การประชุมระดับตำบลต่อไป

นายสุนทร รักษ์เมือง ได้กล่าวว่าตามที่ท่านนายกได้หารือเรื่องการจัดหารถดับเพลิงหรือรถ

อเนกประสงค์นั้น ตนเคยได้หารือกับท่านนายกไว้เมื่อประมาณ 3-4 ปี

ก่อนหน้านี้เพื่อจะได้นำรถมาใช้ในการแก้ไขปัญหาภัยแล้ง การขาดแคลนน้ำ

กินน้ำใช้ให้กับพี่น้องประชาชนตำบลทรายขาว แต่สำหรับปีนี้ปัญหาที่เคย

เกิดขึ้นหนักขึ้นกว่าเดิม ได้แก่ เรื่องไฟกินป่า โดยเฉพาะพื้นที่ หมู่ที่ 3 เอง

เกิดไฟป่าถึง 3-4 ครั้ง ซึ่งก็ได้ช่วยกันทั้งนายก ผู้บริหาร ไปช่วยกันดับไฟ

ต่อมาเกิดขึ้นอีกที หมู่ที่ 12 จึงเห็นด้วยที่จะให้มีการซื้อรถอเนกประสงค์

มาใช้ในการให้บริการพี่น้องประชาชน โดยรถอเนกประสงค์ใช้ประโยชน์ได้

หลายประการ ใช้ดับไฟได้ บรรทุกน้ำส่งชาวบ้านแก้ปัญหาภัยแล้งได้ ทำได้

สารพัดประโยชน์ และคิดว่าท่านสมาชิกส่วนใหญ่ก็น่าจะเห็นด้วยเนื่องจาก

ความเดือดร้อนของปัญหาในช่วงที่ผ่านมา

- จากการออกพบปะชาวบ้านในวันที่ออกจ่ายเป็นผู้สูงอายุชาวบ้านได้ฝากสอบถามเรื่องถังขยะว่าเมื่อไรจะได้ จึงขอฝากท่านนายกด้วย

นายวิลาศ มีฮิ่น - เรื่อง แผนพัฒนาท้องถิ่น ได้ฝากให้สมาชิกได้ไปหารือกับผู้ใหญ่บ้านในการ

ดำเนินการ อย่าทำคนเดียว ถ้ามีปัญหาให้เชิญเจ้าหน้าที่ไปร่วม สำหรับ

โครงการใหม่ให้ออกสำรวจพื้นที่และต้องให้มีการอุทิศให้ชัดเจน สำคัญที่สุด

ในปัจจุบันขาดสักคน 2 คน ก็ไม่ได้

 - เรื่องการลอกคลองหรือเหมืองน้ำให้แจ้งผู้ที่เป็นเจ้าของที่ดินทราบด้วย

 - โครงการก่อสร้างทรบ. ที่ชลประทานดำเนินการขณะนี้ บางจุดมีลักษณะ

ขวางทางน้ำทำให้เกิดปัญหาต้องประสานให้ชลประทาน ไปเปิดให้

 - ฝากท่านสมาชิกช่วยดูแลเหมืองน้ำด้วยการลอกคลองหรือเหมือง

 ต้องแจ้งให้ชาวบ้านทราบด้วย เกือบทุกหมู่บ้านขณะนี้น้ำไม่สามารถระบาย

ได้

 - ปี 63 ถ้าสามารถลอกคลองได้ ปัญหาก็จะหมดไปสำหรับโครงการทรบ.

(ท่อระบายน้ำหรือประตูระบายน้ำ) ขณะนี้บางจุดมีปัญหาขวางทางระบาย

น้ำต้องประสานให้ชลประทานไปเปิด ถ้ายังไม่เปิดให้แจ้งด้วย

 - สำหรับปัญหาน้ำการเกษตรปีนี้น่าจะไม่มีปัญหาเนื่องจากได้ขอเครื่องมา

จากทั้งของกรมทรัพยากรน้ำและชลประทาน และขณะนี้ก็ได้เสร็จสิ้นลง

แล้ว เนื่องจากหัวบัวพ้นน้ำ หัวบัวใช้ระบบไฮดรอริคประมาณอีก 4-5 วัน

น่าจะมีการยกเครื่อง

- สำหรับตำบลทรายขาวเองขณะนี้น่าจะพออยู่ได้ไปอีกประมาณ 15 วัน

และฝากประชาสัมพันธ์ให้ชาวบ้านทราบเรื่องการยกเครื่องสูบน้ำด้วย

- ได้รับแจ้งจากชลประทานว่าขณะนี้ปริมาณน้ำในคลองชะอวดแพรกเมือง

ติดลบประมาณเกือบ 2 เมตร และทางชลประทานแจ้งให้เลิกสูบน้ำแล้ว

เพื่อรักษาระบบไว้ แต่เราได้เครื่องสูบน้ำมาจากหาดใหญ่ก็ขอเวลาสูบต่ออีก

ระยะหนึ่ง

- การขนย้ายดินเพื่อก่อสร้างรางน้ำตัว U ในปี 2562 ได้มา 150 เมตร

และจะต่ออีกในปี 2563 โดยจะดำเนินการให้ถึงคลองชลประทานสาย

1 ต้องใช้ดินเยอะ จึงได้นำดินไปไว้ไม่ได้เอาไปขาย มีหลายคนวิพากษ์วิจารณ์ว่ามีการเอาไปขาย จึงขอแจ้งให้ทราบและช่วยกันประชาสัมพันธ์ด้วย ซึ่งถ้าหากเกษตรกรเจ้าของสวนต้องการให้กวาดกลับเข้าไปในพื้นที่สวนของตนได้ แต่ตักออกนอกพื้นที่ไม่ได้ ฝากช่วยประชาสัมพันธ์ด้วยให้เข้าใจตรงกัน

- โครงการที่ท่อม่วงและที่หมู่ที่ 4 ฝากประสานพื้นที่ด้วย ตอนแรกจะทำ

แบบตัว V สรุปว่าน่าจะทำเป็นตัว U ไม่กระทบกับพื้นที่ของชาวบ้านโดยใช้

งบประมาณประมาณ 500 ล้าน ถ้าเราทำแผนเสร็จภายในปี 2565 สาย

ไหนดำเนินการได้จะลาดยางทั้งหมด

 - เรื่องไฟป่า ปีนี้ โดนที่ หมู่ 3 2-3 ครั้ง หมู่ 12 หนักมาก ใช้คนช่วยไม่

ไหว ใช้รถไถทำแนวกันไฟ 2 คัน ขอรถน้ำจากหลายหน่วยงานมาช่วย ถ้าไม่มีรถไถเสียหายหนักเกาะเพชร เทศบาลตำบลหัวไทร อบต.สวนหลวง เทศบาลตำบลหน้าสตน หน่วยไฟป่า ตลอดจนชาวบ้าน ผู้ใหญ่บ้าน สมาชิกสภาฯ บางคนก็ได้กินข้าว บางคนก็ไม่ได้กิน เพราะไฟไหม้หลายจุดอาจจะดูแลไม่ทั่วถึง เจ้าหน้าที่อบต. เจ้าหน้าที่ป้องกัน อปพร. ขอขอบคุณทุกคนที่ช่วยกันดูแล ฝากปลัดว่าพื้นที่บริเวณที่ไฟไหม้ประมาณ 1,000 ไร่ ที่เป็นที่รกร้าง เป็นพื้นที่มีเอกสารสิทธิไฟไหม้ตลอด จึงอยากให้หาแนวทางหารือให้เจ้าของที่ดิน ทำแนวกันไฟป้องกันไม่ให้เกิดไฟไหม้ ลามมายังสวนปาล์มของชาวบ้าน

- การจัดทำแผนสามปี ฝากท่านสมาชิก เรื่องรถน้ำ รถดับเพลิง ถ้าสมาชิก

เห็นด้วย ให้เสนอมาทุกหมู่บ้านก็ได้ เพราะขณะนี้ปัญหามีมาก หากมีรถน้ำมาช่วยก็จะแก้ ปัญหาไปได้มาก เมื่อแล้ง ประปาก็แห้ง ขณะนี้บ้านผมเอง 6 วันแล้วน้ำไม่ไหล ต้องซื้อน้ำ 2 รถแล้ว ขอฝากทุกท่านได้ช่วยกันพิจารณาด้วย

ประธานสภาฯ ขอเชิญสมาชิกท่านอื่น ๆ ที่มีความประสงค์หารือต่อสภาฯ

นายสมพร เจิมพงค์ การรื้อถอนสายไฟที่บ้านนางหวง ขุนทองแก้ว ได้แจ้งมานานแล้ว และ

ติดตามหลายรอบแล้วแต่ยังไม่สำเร็จ โดยเฉพาะเมื่อเกิดพายุปาบึกเจ้าของที่ดิน กลัว แจ้งไปไฟฟ้าก็ไม่ได้รับการดูแล จึงขอฝากท่านนายกช่วยดูแลให้ด้วย

 - เรื่องการจัดเก็บขยะ ได้รับการประสานจากราษฎรให้อบต.ไปเก็บขยะ

 ซึ่งได้ส่งแบบแสดงความจำนงมาเรียบร้อยแล้ว ขอฝากท่านนายกดูแลให้

ด้วย

- กรณีรถดับเพลิง หรือรถน้ำตนก็เห็นด้วย และในส่วนของหมู่ที่ 8 ก็ขอขอบคุณผู้บริหารที่ดูแลเป็นอย่างดี ปีนี้ หมู่ที่ 8 ไม่ขาดน้ำ

ประธานสภาฯ สอบถามว่า มีสมาชิกท่านใดที่มีความประสงค์จะหารือ เรื่องอื่นเพิ่มเติม

หรือไม่ ปรากฏว่าไม่มี จึงเชิญท่านนายกอบต.ได้ชี้แจงต่อที่ประชุม

นายกอบต. เรื่องถังขยะ ของหมู่ที่ 3 และหมู่ที่ 8 ขอให้ปลัดดูแลให้ด้วย ให้ดำเนินการ

จัดซื้อถังขยะให้ครบตามที่ชาวบ้านได้แจ้งความจำนง

- เรื่องเสาไฟฟ้า ขอให้ทำหนังสือประสานสำนักงานไฟฟ้าอีกครั้งหนึ่ง

- สำหรับเรื่องรถถ้าจะจัดซื้อก็จะต้องซื้อให้ได้ประโยชน์ได้หลายอย่างทั้ง

บรรทุกน้ำดับเพลิง ซ่อมไฟ สำหรับเหตุการณ์ที่ผ่านมาก็ประสบปัญหาเยอะ

มากทั้งภัยแล้ง ไฟป่า ขอให้พื้นที่สำรวจข้อมูล ความเสียหายมาด้วยเพื่อจะ

ได้ดำเนินการต่อไป

ประธานสภาฯ สอบถามว่ามีสมาชิกท่านใดมีความประสงค์จะหารือเรื่องอื่นใดเพิ่มเติม

หรือไม่ ปรากฏว่าไม่มีจึงปิดประชุม

ปิดประชุมเวลา 13.00 น.

 จันทนา คงเกตุ

(นางจันทนา คงเกตุ)

 เลขานุการสภาฯ

 จด/บันทึก

 **ตรวจแล้วรับรองถูกต้อง**

(ลงชื่อ) สมพร เจิมพงค์ ประธานคณะกรรมการตรวจสอบรายงานการประชุม

 (นายสมพร เจิมพงค์)

(ลงชื่อ) สวย นุ่นนุ่ม กรรมการตรวจสอบรายงานการประชุม

 (นายสวย นุ่นนุ่ม)

(ลงชื่อ) พีระยศ แก้วฉิม กรรมการตรวจสอบรายงานการประชุม

 (นายพีระยศ แก้วฉิม)